Miloslav Stingl

**Miloslav Stingl** (* 19. december 1930, Bílina – † 11. máj 2020, Praha) bol český cestovateľ, etnograf a spisovateľ.

## Životopis
Narodil sa v Bílině, dlhý čas žil v Karlovych Varoch, ktoré považuje za svoj domov a od roku 1980 žije v Prahe. Pracoval v Akadémii vied, kde zodpovedal za výskum mimoeurópskych národov, ich kultúr a umenia. 

Vykonal rozsiahle cesty a expedície, počas ktorých navštívil 151 krajín  všetkých kontinentov. Jeho hlavný záujem patrí obyvateľom navštívených krajín, hlavne Indiánom napr. Mayom, Polynézanom, austrálskym Aborigenom, Inuitom (Eskymákom) atď. Dokaže komunikovať, alebo sa čiastočne dohovorí v 17 jazykoch. Asi najexotickejším z nich je jazyk papuánskeho kmeňa Kumov.

Počas svojich ciest strávil v zahraničí 19 rokov. Pri svojich pobytoch pôsobil aj na zahraničných univerzitách a vedeckých ústavoch, napr. v RISM v New Yorku. Zároveň vďaka tejto činnosti bol prijatý aj do *Société des Américanistes* pri UNESCO v Paríži a tiež do *Société des Océanistes* pri UNESCO. 

S príslušníkmi rady domorodých, najmä indiánskych a tichomorských etník, sa mimoriadne úzko zblížil. Jeden indiánsky kmeň ho dokonca zvolil za svojho náčelníka. Stinglovo indiánske meno znie OKIMA - v preklade "Ten ktorý vedie". 
 
Od najranejšej mladosti sa venuje literatúre. Vo svojej spisovateľskej činnosti využíva aj poznatky získané pri svojich zahraničných cestách a pri svojej vedeckej činnosti. Napísal  41 kníh, ktoré vyšli v 239 vydaniach v celkovom náklade 16 919 000 výtlačkov, čím je dlhodobo jedným z vôbec najprekladanejších a v zahraničí tiež vydávaných českých spisovateľov. Je členom Obce spisovateľov, predtým bol aj členom Zväzu českých spisovateľov a Zväzu československých spisovateľov.
V cudzine potom tvorí aj knihy predstavujúce a propagujúce jeho vlasť. Napísal a zverejnil napríklad knihu o českých kúpeľných mestách. Tiež (snáď na podnet z Bruselu) bol vyzvaný, aby Česko predstavil v rozsiahlom reprezentatívnom diele "Čo je v Európe najkrajšie". 

Pri svojich cestách vyhotovuje rozsiahle filmové záznamy. Celkovo vytvoril 510 hodín obrazového materiálu. Z jeho časti pripravila nemecká verejnoprávna televízia 33-dielny televízny seriál nazvaný "Okolo sveta s Miloslavom Stinglom" (v Česku ho prevzala a vysielala ČT 1 a ČT 2). Pre Slovenskú televíziu pripravil seriál o Indiánoch nazvaný "Predkovia a potomkovia Vinetua". Väčšia časť Stinglových obrazových materiálov však nebola doposiaľ použitá a je uložená v trezoroch. Pred 30 rokmi moderoval cestopisný cyklus Československej televízie nazvaný *Klub cestovateľov*, taktiež pripravoval početné programy pre rozhlas a mnoho článkov pre rôzne noviny a časopisy. 

Bol predsedom redakčnej rady mesačníka "Latinská Amerika", ktorý spolu s niekoľkými priateľmi v roku 1965 založil. Bol vtedy aj podpredsedom Československej spoločnosti priateľov Latinskej Ameriky.

## Dielo
* *Hvězdy a lidé* (1962)
* *Angatar, tvůj kamarád z Grónska* (1965)
* *Indiáni bez tomahavků* (1966)
* *Indiáni na válečné stezce* (1969)
* *Indiánský běžec* (1969)
* *Za poklady mayských měst* (1969)
* *Ostrovy lidojedů* (1970)
* *Indiáni, černoši a vousáči* (1970)
* *Poklady piráta Morgana* (1971)
* *Ukradený totem* (1972)
* *Poslední ráj* (1974)
* *Tajemství indiánských pyramid* (1974)
* *Neznámou Mikronésií* (1976)
* *Siouxové bojují dál* (1976)
* *Uctívači hvězd* (1980)
* *Očarovaná Havaj* (1981)
* *Indiáni včera* (1982)
* *Synové Slunce* (1985)
* *Války rudého muže* (1986)
* *Smrt v ráji* (1988)
* *Černí bohové Ameriky* (1992)
* *Vládcové jižních moří* (1996)
* *Gri-gri aneb Přiznaný půvab a zastřená tajemství Seychelských ostrovů* (1999)
* *Kámen a sen* (1999)
* *Poslední svobodný Indián* (2001)
* *Poslední z velkých indiánských bojovníků* (2001)
* *Indiáni zlatého Slunce* (2003)
* *Indiáni stříbrné Luny* (2003)
* *Vládcové ráje* (2005)
* *Sex v pěti dílech světa* (2006)
* *Havaj je nejlepší* (2006)
* * 2012: Mayové, jejich civilizace a zánik světa* (2010)
* Ostrovy krásy, lásky a lidojedů 1. diel (2011)

## Referencie


## Iné projekty

Kategória:Českí cestovatelia
Kategória:Českí skauti
Kategória:Českí popularizátori vedy